|  |  |
| --- | --- |
|  |  |
| Ivo RohulaStromtec OÜIvo@stromtec.eePäevalille tn 2-261714, Ülenurme alevik, Kambja vald Tartu maakond | Teie 26.04.2023 Meie 23.05.2023 nr 7.1-2/23/9480-2 |

|  |  |
| --- | --- |
| **Lehe tn arendusala liitumine ja võrgupiir-konna rekonstrueerimine Jüri alevikus, Rae vallas, Harju maakonnas (LR6588, IP5351)** |  |

Esitasite 26.04.2023 kirjaga Transpordiametile kooskõlastamiseks Stromtec OÜ töö nr 22-93 „Lehe tn arendusala liitumine ja võrgupiirkonna rekonstrueerimine Jüri alevikus, Rae vallas, Harju maakonnas (LR6588, IP5351)“. Projekti lahenduse kohaselt kavandatakse riigiteega nr **11114 Jüri-Vaida tee km 1,30** ja **km 1,43** kinnisel meetodil elektrikaablite ristumised, olemasoleva keskpinge õhuliini demontaaž riigitee **nr 11114 km 1,35** ning elektrikaablite ja elektrikilpide paigaldus riigitee **nr 11114 kaitsevööndis km 1,13-1,45** vastavalt lisatud asendiplaanile.

Võttes aluseks ehitusseadustiku (EhS) § 99 lg 3, **kooskõlastame** Stromtec OÜ töö nr 22-93 „Lehe tn arendusala liitumine ja võrgupiirkonna rekonstrueerimine Jüri alevikus, Rae vallas, Harju maakonnas (LR6588, IP5351)“.

Projekti realiseerimisel tuleb arvestada järgneva informatsiooni ja nõuetega:

1. Tehnovõrgu omanikul tuleb sõlmida Transpordiametiga kokkulepe riigitee maaüksusele kasutusõiguse saamiseks. Taotlus tuleb esitada Transpordiametile aadressil (maantee@transpordiamet.ee). Kokkuleppe taotluse vorm asub [www.transpordiamet.ee](http://www.transpordiamet.ee/) – Maanteed, veeteed, õhuruum – Juhendid – Riigimaade kasutus – tehnovõrgud – ***Taotlus teemaale tehnovõrgu ja -rajatise ehitamiseks ja talumiseks vajaliku isikliku kasutusõiguse seadmise lepingu sõlmimiseks****.* Sõlmitud kokkulepe on aluseks liiklusvälise tegevuse loa väljastamiseks.
2. Enne riigitee maaüksusel ehitustööde alustamist tuleb huvitatud isikul:
	1. koostada liikluskorralduse projekt vastavalt [liiklusseaduse](https://www.riigiteataja.ee/akt/dyn%3D115072015005%26id%3D123032015119%21pr7b1lg4) § 71 lõike 4 alusel kehtestatud Majandus- ja taristuministri 13.07.2018 määrusele nr 43 *Nõuded ajutisele liikluskorraldusele* ningkooskõlastada see Transpordiametiga e-posti aadressil maantee@transpordiamet.ee.
	2. saada Transpordiametilt [liiklusseaduse](https://www.riigiteataja.ee/akt/130122015027) § 72 lg 3 kohane liiklusvälise tegevuse luba. Taotluse vorm on leitav <https://www.transpordiamet.ee/taotlused-blanketid#tood-ja-piirangud-ma>. Vastav taotlus palume saata e-posti aadressil maantee@transpordiamet.ee. Taotlusele lisada kooskõlastuskiri ja ehitusaegse liikluskorralduse projekt.
3. Riigitee ja selle rajatiste kahjustamine on keelatud; ehitustehnikaga manööverdamine riigiteel ja riigitee mulde nõlvadel ei ole lubatud. Materjalide veod korraldada olemasolevate juurdepääsuteede kaudu.
4. Tööpäeva lõppedes ei ole lubatud jätta riigitee maaüksusele ega tee lähialale lahtiseid kaevikuid. Materjalide ladustamine sõiduteele või selle vahetusse lähedusse on keelatud.
5. Riigitee maa tuleb peale tööde lõppu korrastada. Haljastus taastada kasvupinnase ja murukülviga vastavalt „Teetööde tehniliste kirjelduste“ peatükk nr 9 „Maastikukujundustööd“ kvaliteedinõuetele.
6. Tehnovõrkude ehitustööde aeg tuleb kavandada nii, et riigitee teemaa korrastamise, riigitee mahasõitude, jalgratta- ja jalgtee katendikonstruktsiooni nõuetekohase taastamise tööd oleks teostatavad võimalikult lühikese aja jooksul. Kui ilmastikuolud ei võimalda riigitee teemaa ja tee konstruktsioonide taastamist, tuleb projektikohaste tehnovõrkude ehitustööd riigitee piirides peatada. Katted peavad olema taastatud ja teemaa korrastatud enne tehnovõrgule kasutusloa andmist.
7. Ehitatav tehnovõrk peab vastama ehitusseadustikust tulenevatele normidele ning ei tohi ehituse ajal ega kasutusele võtu järgselt seada takistusi liiklusele, tee ja teerajatiste teehoiule (korrashoiule) või sademe- ja pinnasevete ärajuhtimisele riigitee transpordimaalt ja kaitsevööndist.
8. Tööde lõpetamisel tuleb Transpordiametile esitada digitaalsed teostusjoonised 3D kujul .pdf ja .dwg (.dgn) formaadis.
9. Kooskõlastatud projekti muutmisel riigitee piirides ja kaitsevööndis tuleb projektlahendus Transpordiametiga uuesti kooskõlastada.

Kooskõlastus kehtib 2 aastat väljaandmise kuupäevast.

Lugupidamisega

(allkirjastatud digitaalselt)

Ave Talli

peaspetsialist

planeerimise osakonna kooskõlastuste üksus

56652509, Ave.Talli@transpordiamet.ee

Lisa: Asendiplaan

 Ristmevälja joonis

 Seletuskiri

 Isikliku kasutusõiguse ala plaanid